El cavolfioro, cavolfiore, o caorlfioro el ze on cultivar de càvorlo. El cavolfioro el ze caraterizà da na infioresensa, dita bała o testa, costituia da numarévołi pedùncołi fiorałi, racuanto ingrosai e variamente conpati. L'infioresensa ła ze a corinbo, e ła połe ciapar na vària cołorasion e el costituise ła parte comestìbiłe de l'ortajo. El cavolfioro el ga numarévołi varietà, che łe vien distingueste in baze a: oltre che a łe pì difondeste varietà co infioresensa bianca, ghe ze ła cołorasion verda , de cołor viołeto El caorlfioro el prefarise tereni freschi, profondi e de mèdio inpasto. Ła sàmena in samesaro ła se fa intrà majo e lulio, par łe produsion primaveriłi invese ła se fa in zenaro. El strapianto in canpo de łe piantine el vien fato 40-50 dì dopo de ła samena. Prima del strapianto, el teren el vien parecià co na arada co consimasion de prefarensa orgànega. El laoro pòstero al strapianto el consiste in una o do sar-ciaure. Ła irigasion ła ze fata dopo el strapianto e durante ła cresita de ła infioresensa se ghe ze seco. El cavorlfioro el vien catà tajando el torso da ła baze.